แบงก์ใหญ่ไม่ฮั้วขึ้นดอกกู้-ฝาก
กสิกรไทย ขึ้นดอกเบี้ยเงินฝาก 0.1-0.25% ขยับกู้ 0.12-0.15% ค่ายกรุงเทพดูท่าที
18 ส.ค. 2554

กสิกรไทย ขึ้นดอกเบี้ยเงินฝาก 0.1-0.25% ขยับกู้ 0.12-0.15% ค่ายกรุงเทพดูท่าที 
คาดรายรับดอกเบี้ยสุทธิลดแน่ ไทยพาณิชย์ขึ้นให้สถานศึกษาขาใหญ่
นายสมเกียรติ ศิริชาติไชย รองกรรมการผู้จัดการอาวุโส ธนาคารกสิกรไทย เปิดเผยว่า ธนาคารได้ปรับขึ้นอัตราดอกเบี้ยเงินฝากประจำตั้งแต่ 0.10.25% ขณะเดียวกันได้ปรับขึ้นดอกเบี้ยเงินกู้อีก 0.12-0.15% 
สำหรับเงินฝากประจำ 3 เดือน ปรับขึ้น 0.1-0.2% เป็น 1.5-1.8% เงินฝากประจำ 6 เดือน ปรับขึ้น 0.2% เป็น 1.95-2.2% เงินฝากประจำ 12 เดือน ปรับขึ้น 0.15-0.2% เป็น 2.2-2.45% เงินฝากประจำ 24 เดือน ปรับขึ้น 0.05-0.25% เป็น 2.753% และเงินฝากประจำ 36 เดือน ปรับขึ้น 0.1-0.2% เป็น 3.1-3.2%
ด้านตั๋วแลกเงิน (BE) ได้มีการปรับขึ้นตั้งแต่ 0.15-0.25% โดยดอกเบี้ยตั๋วแลกเงินอายุ 1 เดือน อยู่ที่ 1.85% อายุ 3 เดือน อยู่ที่ 1.9-2.15% อายุ 6 เดือน อยู่ที่ 2.1-2.3% และอายุ 12 เดือน อยู่ที่ 2.35-2.55% 
สำหรับอัตราดอกเบี้ยเงินกู้นั้น กสิกรไทยปรับขึ้นตั้งแต่ 0.12-0.15% โดยอัตราดอกเบี้ยเงินกู้ลูกค้าชั้นดี (MLR) ปรับจาก 6.75% เป็น 6.87% อัตราดอกเบี้ยเงินกู้เบิกเกินบัญชีสำหรับลูกค้าชั้นดี (MOR) ปรับจาก 7% เป็น 7.15% และอัตราดอกเบี้ยเงินกู้ลูกค้ารายย่อยชั้นดี (MRR) จาก 7.5% เป็น 7.65% ทั้งนี้มีผลตั้งแต่วันที่ 7 มิ.ย. 2554
นายไชยฤทธิ์ อนุชิตวรวงศ์ ผู้ช่วยผู้จัดการใหญ่ ธนาคารกรุงเทพ กล่าวว่า ธนาคารยังไม่มีการหารือถึงการปรับอัตราดอกเบี้ยเงินกู้และเงินฝาก โดยธนาคารอยู่ระหว่างติดตามความเคลื่อนไหวของธนาคารอื่นๆ และคาดว่าจะเรียกประชุมภายในวันที่ 7 มิ.ย.นี้ สำหรับอัตราดอกเบี้ยใหม่นั้นจะพิจารณาให้สอดคล้องกับสภาพ คล่องของธนาคารเพื่อไม่ให้ส่งผลกระทบต่อส่วนต่างอัตราดอกเบี้ยสุทธิ
ธนาคารไทยพาณิชย์ประกาศปรับอัตราดอกเบี้ยเงินฝากประจำ วงเงิน 1,000 ล้านบาทขึ้นไป ของสถานศึกษาตั้งแต่ 0.10.25% โดยเงินฝากประจำอายุ 3 เดือน สำหรับบุคคลธรรมดาและสถานศึกษา วงเงินตั้งแต่ 1,000 ล้านบาทขึ้นไป จาก 2% เป็น 2.2% เงินฝากประจำอายุ 6 เดือน จาก 2.3% เป็น 2.4% เงินฝากประจำอายุ 12 เดือน จาก 2.5% เป็น 2.6% เงินฝากประจำอายุ 24 เดือน จาก 3.2% เป็น 3.45% และเงินฝากประจำอายุ 36 เดือน ขึ้นจาก 3.4% เป็น 3.65% มีผลวันที่ 7 มิ.ย.นี้